कुछ यह भी करो
(क)अपने प्रदेश या किसी अन्य राज्य की किसी जनजाति के बारे में पता करो।
उसके बारे में अपनी कक्षा में बताओ।
(ख)यह पाठ एक लोककथा पर आधारित है। अगर तुमने भी कभी कोई लोककथा सुनी है तो लोककथा और सामान्य कहानी के बारे में अपनी कक्षा में चर्चा करो।
(ग) गारो लोगों ने बहुत लंबी यात्रा की थी। यदि तुमने भी कोई लंभी यात्रा की हो तो अपनी यात्रा के बारे में लिखो।
(क) बंजारा एक जनजाति है। इस समाज के लोगों का कोई ठिकाना नहीं होता। यह लोग पूरी जिंदगी इधर उधर घूमते रहते हैं। किसी स्थान से इन लोगों का कोई लगाव नहीं होता। सदियों से यह लोग दूर-दराज़ इलाकों में निडर होकर यात्राएं करते हैं। इन लोगों की कुछ विशेषताएँ होती हैं। जैसे- संगीत, गोदना और चित्रकारी।
(ख) लोककथाओं और सामान्य कहानी में अंतर है। लोककथाएं किसी समाज विशेष पर आधारित होती हैं।ऐसे कई जनजातियाँ होती हैं। जैसे-भील, बंजारा, पटेली, गड्डी, कनौरा आदि। इन सभी जनजातियों का रहन-सहन, खान-पान एक दूसरे से बिल्कुल अलग होता है। सामान्य जातियों का रहन-सहन इनसे बिल्कुल अलग होता है। यह लोग अपनी जनजाति में ही व्यस्त रहते हैं और किसी से मतलब नहीं रखते जबकि सामान्य जातियोँ में ऐसा नहीं होता है।
(ग) एक बार मैं अपने परिवार के सभी लोगों के साथ दिल्ली और आगरा गए थे। हम लोग भोपाल से दिल्ली की ट्रेन से गए थे। ट्रेन सुबह 8 बजे आ गई थी जो हमें दोपहर 3 बजे दिल्ली पहुंचाने वाली थी। सब लोग दिल्ली के स्टेशन के बाहर कार में बैठ कर घूमने के लिए निकल गए। कार में हम लोग मस्ती करते हुए, जगह-जगह रुककर फोटो खींचते हुए पहुंचे। हम लोगों को दिल्ली घूमते हुए करीब 11 बज गए थे। होटल में जैसे ही पहुंचे सबसे पहले खाना खाया।सभी बड़े लोग थक गए थे इसलिए वो सो गए थे।हम बच्चों को खुशी व उत्सुकता के चलते नींद नहीं आ रही थी। हम लोग होटल के गॉर्डन में टहलने चले गए। रात के करीब 1 बज रहे होंगे। चारों तरफ अंधेरा और गार्डन पर टिमटिमाती लाइटें बहुत सुंदर लग रही थी। थोड़ी देर में हम लोग जाकर सो गए और फिर सुबह घूमने के लिए तैयार हो गए और आगरा के लिए निकल गए। यह यात्रा मेरे लिए आज भी यादगार है।